02/02/2011 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Educación, Cultura e Deportes
Convocatoria de bolsas para o perfeccionamento de estudos artísticos do ano 2011

O obxecto da presente convocatoria é a concesión de dezaoito bolsas para o perfeccionamento de estudos artísticos fóra da Comunidade Autónoma de Galicia durante o período 2011-2012, distribuídas nas seguintes áreas: Área de artes plásticas: 3 bolsas Área de danza: 2 bolsas Área de interpretación: 4 bolsas Área de música: 6 bolsas Área de imaxe: 3 bolsas A dotación total das bolsas é de 161.100 € (8.950 € cada unha), con cargo á aplicación presupostaria 0601/324A/481. Poderán participar nesta convocatoria todas as persoas que residan na provincia da Coruña e que pretendan realizar estudos de perfeccionamento artístico fóra da Comunidade Autónoma de Galicia, para o que deberán reunir os seguintes requisitos: 2.1.- Ter nacido a partir do día un de xaneiro de 1981 (incluído éste), agás aquelas persoas que xa fosen titulares da bolsa na convocatoria do ano anterior, que poderán ter nacido a partir do un de xaneiro de 1980.2.2.- Acreditar a residencia en calquera concello da provincia da Coruña, (mediante a presentación do correspondente certificado de empadroamento), desde, polo menos un ano antes da data da publicación da presente convocatoria. O ter sido titular doutra bolsa similar en anteriores convocatorias non exclúe da participación nesta, sempre que se cumpran os seus requisitos. As solicitudes serán formalizadas nos modelos normalizados que se facilitarán no rexistro xeral da Deputación, na sección de Cultura e Deportes, e na páxina www.dicoruna.es, e virán achegadas da seguinte documentación, que será presentada na orde que, a continuación, aparece sinalada: 3.1.- Unha fotocopia do documento nacional de identidade ou documento que regulamentariamente o substitúa.3.2.- Un certificado de empadroamento en calquera municipio da provincia, no que deberá constar de forma expresa a data do seu empadroamento, de conformidade co disposto na base 2.2 da presente convocatoria.3.3.- A especificación da área á que opta (unha por solicitante) con indicación do proxecto detallado dos estudos que vai realizar, e con explicación expresa dos seguintes aspectos: a) O contido dos estudos. b) Os obxectivos que pretende acadar. c) A duración deles (deberá expresar as datas aproximadas do inicio e do final). d) O lugar no que serán realizados.3.4.- Unha carta de aceptación ou un aval da persoa que dirixirá os estudos, ou da persoa responsable do centro onde vaia realizalos. Para estes efectos será aceptado tamén un documento acreditativo da súa inscrición, para a realización das probas correspondentes, no centro no que se pretenda realizar os estudos obxecto da bolsa que solicita 3.5.- O currículo da persoa solicitante, con indicación dos estudos realizados, das actividades profesionais desempeñadas e, en xeral, toda canta documentación considere representativa da súa formación, así como cintas de vídeo, casetes, etc. 3.6.-. Un escrito no que autorice á Deputación para que solicite, no seu nome, á Axencia Tributaria e á Seguridade Social, a acreditación de que está ao corrente nas súas obrigas cos citados organismos.3.7.- Unha declaración responsable doutras axudas, solicitadas ou percibidas, para o mesmo fin.3.8.- A documentación poderá ser presentada en copias simples, tendo en conta que as persoas que resulten titulares das bolsas, deberán realizar as compulsas correspondentes no prazo máximo dun mes, que se contará dende a data da notificación da concesión. A documentación será presentada no rexistro xeral desta deputación ata o día 15 de marzo de 2011. A documentación tamén poderá ser presentada, en calquera das formas e lugares previstos no artigo 38.4 da Lei 30/1992, de Réxime xurídico das administracións públicas e do procedemento administrativo común. Será constituido un tribunal, por maioría simple das persoas que o compoñan, para cada área das bolsas, e a celebración das sesións será conxunta. Cada tribunal estará presidido polo presidente da Deputación da Coruña, e formarán parte de cada un deles a deputada presidenta da Comisión de Cultura, Educación e Patrimonio Histórico-Artístico, así como tres persoas de recoñecido prestixio do mundo da arte, sendo secretario o da Corporación, ou a persoa na que delegue. Cada un dos tribunais valorará as solicitudes que lle correspondan na súa área, dacordo coa inscrición que na instancia sexa feita por cada solicitante, non obstante, na primeira reunión que teña lugar, aquelas solicitudes que polas súas especiais características, ou por erro das persoas solicitantes, non estivesen correctamente clasificadas, poderán ser asignadas a outras áreas e, por consiguiente a outros tribunais, co fin de que sexan avaliadas polos membros máis cualificados, en atención ás características dos proxectos presentados. A composición dos tribunais será publicada no taboleiro de anuncios da Deputación con anterioridade á súa reunión, co fin de que se poidan interpoñer, se é o caso, os recursos legais pertinentes. Cada tribunal formulará a súa proposta de adxudicación das bolsas, que será motivada, dacordo co establecido nas bases da convocatoria, e as súas actuacións serán secretas. O órgano competente para ditar o acordo de adxudicación é o presidente da Deputación.6.1.- Os tribunais convocarán á persoas solicitantes das bolsas nas áreas de interpretación, danza e música, para que realicen unha proba de interpretación, e de ser o caso, unha entrevista persoal, na que responderán a preguntas do tribunal sobre os estudos que pretenden realizar, ou sobre o seu proxecto; ademáis, e segundo o seu criterio, tamén poderán convocar ás persoas que soliciten bolsas, nas modalidades de artes plásticas e de imaxe para a realización doutra entrevista persoal. As probas e entrevistas terán lugar na semana comprendida entre os días 18 e 23 de abril, ambas as dúas datas incluídas.6.2.- As bolsas serán concedidas dacordo cos seguintes criterios: A) Áreas de imaxe e artes plásticas: * O interese do proxecto presentado: 4,5 puntos * O currículo da persoa que solicita a bolsa: 5 puntos * Outros méritos que han valorar os tribunais, segundo a documentación adicional presentada polo solicitante: 0,5 puntos. B) Áreas de danza, interpretación e música: * O interese do proxecto presentado: 2,5 puntos. * A valoración da proba: 4,5 puntos * O currículo da persoa que solicita a bolsa: 2,5 puntos * Outros méritos que han valorar os tribunais, segundo a documentación adicional presentada polo solicitante: 0,5 puntos.6.3.- Os tribunais poderán declarar desertas as bolsas en calquera das áreas que constitúen o obxecto da convocatoria cando a calidade das persoas aspirrantes non acade os criterios mínimos para a súa concesión.6.4.- Cada tribunal poderá nomear o número de suplentes que considere oportunos, establecendo unha orde de prioridade. As persoas que acaden esta condición accederán ás bolsas unicamente nos casos de existir algunha renuncia, ou se se producise a revogación dalgunha das bolsas, polo incumprimento do bolseiro das obrigas desta convocatoria.6.5.- A resolución da convocatoria será dada a coñecer no taboleiro de anuncios da deputación, e na páxina www.dicoruna.es, e producirá os efectos de notificación ás persoas interesadas.6.6.- As persoas que sexan titulares das bolsas, por medio de exposición suficientemente razoada, poderán solicitar a modificación do proxecto ou a realización doutro diferente, con anterioridade ao inicio dos seus estudos; as súas solicitudes avaliaranas as persoas que formen parte do tribunal da área que fixese a proposta de adxudicación das bolsas.6.7.-Contra a resolución da presente convocatoria, que poñerá fin á vía administrativa, poderan ser interpostos, con carácter potestativo, os recursos seguintes: O recurso de reposición, diante do presidente da Deputación Provincial da Coruña, no prazo dun mes. O recurso contencioso administrativo, diante da xurisdicción contencioso- administrativa, no prazo de dous meses. Ambos os dous prazos serán contados dende o día seguinte ao da notificación da concesión das bolsas, dacordo co sinalado na base 6.1 desta convocatoria, e segundo o establecido na lei 30/1992 do 26 de novembro, de Réxime xurídico das administracións públicas e do procedemento administrativo común. A presentación dos recursos sinalados non poderá ser feita con carácter simultáneo. As bolsas serán aboadas en dous prazos, do seguinte xeito: * 75%: despois da adxudicación da bolsa, e da presentación da documentación seguinte. * O xustificante da matrícula ou, se é o caso, calquera documentación que acredite os estudos que vai realizar. *Un Impreso de comunicación de datos bancarios para o Rexistro de Terceiros, para os efectos de domiciliación dos importes que lle serán aboados pola Deputación Provincial da Coruña, e cuxo modelo atópase no enderezo http://www.dicoruna.es/deputacion/impresos/xerais* 25%: ao finalizar os estudos, despois da presentación da documentación seguinte: *Unha memoria xeral dos estudos realizados. * Un informe da persoa responsable do centro, ou daquela que dirixa os seus estudos, tocante ao aproveitamento da bolsa, e aos resultados obtidos. O informe e a memoria presentadas poderán ser valoradas polas persoas que formen parte da área do tribunal á que pertenza o traballo que sexa o obxecto da bolsa concedida, no caso de que a Deputación o considere pertinente. Os pagos serán realizados por medio de transferencia bancaria á conta indicada no parágrafo 4º do presente apartado.8.1.- Cumprir todas as normas establecidas nos apartados anteriores.8.2.- Comezar o traballo de investigación, que sexa o obxecto da bolsa, como máximo, no cuarto trimestre de 2010. Este prazo non rexerá para quen resulte titular da bolsa como consecuencia da aplicación do disposto no apartado 6.4 das presentes bases, que poderá comezar o o seu traballo no ano 2011.8.3.- Realizar o traballo ou estudo previsto aténdose á finalidade da bolsa, para o que remitirán trimestralmente unhas memorias avaladas polas persoas que dirixan os seus traballos ou polas que sexan responsabeis dos centros nos que se realicen os estudos, que os tribunais, no caso de que a Deputación o considere necesario, poderán valorar para os efectos da continuidade na percepción das bolsas. A ausencia de presentación das ditas memorias nos prazos establecidos, sen que medie solicitude ningunha de prórroga, que terá que estar debidamente razoada, e ser aprobada pola Deputación, terá como efecto a revogación da bolsa e a obrigatoriedade da devolución do importe que teña sido cobrado ata o momento no que se produza o incumprimento, e ao que lle serán engadidos os correspondentes xuros de mora.8.4.- As persoas titulares das bolsas da área de artes plásticas, deberán entregarlle á Deputación unha obra realizada durante o período no que se desenvolvan os seus estudos, o que será feito nun prazo non superior a seis meses, que serán contados a partir da data do pagamento do derradeiro prazo da bolsa. No apartado de imaxe será de igual cumprimento a presente disposición, debendo presentar neste caso unha reportaxe sobre un tema, que será determinado dacordo coa Deputación O incumprimento desta condición, ou de calquera outra das contidas nas presentes bases, así como a renuncia á bolsa, terá como efecto a obrigatoriedade de proceder á devolución do importe da bolsa concedida ao que lle serán engadidos os correspondentes xuros de mora. Coas persoas que resulten beneficiarias das bolsas correspondentes aos restantes apartados, poderá ser programada algunha actividade, por medio da que sexan amosados, publicamente, os beneficios e o aproveitamento obtidos com o resultado da concesión das bolsas. A Deputación resérvase o dereito a proceder á publicación, exposición ou estrea dos traballos, que poderá ser feita despois da comunicación ás persoas que sexan as súas autoras. As persoas participantes na presente convocatoria aceptan en todos os seus termos as presentes bases, así como a resolución correspondente, todo iso, sen perxuízo do seu dereito á presentación dos recursos pertinentes. Para os casos non previstos nas presentes bases será de aplicación o disposto nas Bases de execución do presuposto xeral da Deputación da Coruña do ano 2011. A Coruña, 24 de xaneiro de 2011 O Presidente O Secretario Salvador Fernández Moreda José Luis Almau Supervía